An Odyssey of the North

An Odyssey of the North er en amerikansk stumfilm fra 1914, regissert av Hobart Bosworth.

Handling 
Til Cal Galbraiths lille hytte i Klondike kommer en utsultet og iskald skikkelse. Cal gjenkjenner ham snart som Naass, en hundefører, som han hadde lånt seksti unser gullstøv. Men han skulle ha reist sin vei flere uker tidligere. Naass forteller snart sin historie: Det foregikk en feide i landsbyen Esquimau, mellom etterkommerne av to skipbrudne sjømenn. Men denne konflikten avsluttes ved bryllupsfesten til Naass og Unga. Men Axel Gunderson sjarmerer Unga, og vinner hennes kjærlighet.

Naass forsøker å følge etter dem, men skipet hans blir snart tatt over av russere i farvann som er forbudt for selfangere - og Naass blir derfor sendt til en straffeleir i Sibir. Ikke engang grusomhetene i saltgruvene skremmer ham. Han stikker av og finner veien gjennom Alaska til San Francisco. Der får han vite at Axel og Unga hadde reist dagen før til Klondike. Samtidig får Naass tak i et kart som fører til en fantastisk gruve i de ukjente fjellene i det indre Alaska, gitt til ham av en døende prospektør. Dermed ønsker han å både ta hevn over mannen som stjal kona hans, og tjene masse penger, samtidig.

Skuespillere 
 Hobart Bosworth som Naass
 Rhea Haines som Unga
 Gordon Sackville som Axel Gunderson

Referanser

Eksterne lenker 

Stumfilmer fra USA
Filmer fra 1914
Stum-eventyrfilmer fra USA
Filmer basert på verk av Jack London